Nóg 'n sikloon op pad na Mosambiek | Netwerk24
Deur Duncan Alfreds, News24 24 April 2019 12:04
Nog 'n sterk tropiese sikloon is op pad na die suidooste van Afrika se kusgebied en sal na verwagting Mienguleia in die Cabo Delgado-provinsie van Mosambiek Donderdag tref, volgens die Wêreld Meteorologiese Organisasie (WMO).
Die storm, wat Kenneth gedoop is, het Woensdagoggend teen 'n spoed van 120 km/h beweeg, volgens Mbavhi Maliage van die Suid-Afrikaanse Weerdiens.
"Daar word verwag dat die storm oornag in 'n tropiese sikloon gaan ontaard."
Mosambiek probeer nog tot verhaal kom, nadat die tropiese sikloon Idai die land in Maart getref het. Minstens 600 mense in die land is dood, terwyl die dodetal in die streek op 1 000 geraam word.